CELEX: 62012CA0191
Language: el
Date: 2013-05-16 00:00:00
Title: Υπόθεση C-191/12: Απόφαση του Δικαστηρίου (έβδομο τμήμα) της 16ης Μαΐου 2013 [αίτηση του Kúria (Ουγγαρία) για την έκδοση προδικαστικής αποφάσεως] — Alakor Gabonatermelő és Forgalmazó Kft κατά Nemzeti Adó- és Vámhivatal Észak-alföldi Regionális Adó Főigazgatósága (Μη επιστροφή του συνόλου του αχρεωστήτως καταβληθέντος του φόρου προστιθέμενης αξίας — Εθνική νομοθεσία που αποκλείει την επιστροφή του ΦΠΑ λόγω μετακυλίσεως του φόρου σε τρίτους — Αντιστάθμισμα υπό μορφή ενισχύσεως που καλύπτει το μη εκπιπτόμενο ποσό του ΦΠΑ — Αδικαιολόγητος πλουτισμός)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/32
            
         Απόφαση του Δικαστηρίου (έβδομο τμήμα) της 16ης Μαΐου 2013 [αίτηση του Kúria (Ουγγαρία) για την έκδοση προδικαστικής αποφάσεως] — Alakor Gabonatermelő és Forgalmazó Kft κατά Nemzeti Adó- és Vámhivatal Észak-alföldi Regionális Adó Főigazgatósága
   (Υπόθεση C-191/12) (1)
   
   (Μη επιστροφή του συνόλου του αχρεωστήτως καταβληθέντος του φόρου προστιθέμενης αξίας - Εθνική νομοθεσία που αποκλείει την επιστροφή του ΦΠΑ λόγω μετακυλίσεως του φόρου σε τρίτους - Αντιστάθμισμα υπό μορφή ενισχύσεως που καλύπτει το μη εκπιπτόμενο ποσό του ΦΠΑ - Αδικαιολόγητος πλουτισμός)
   2013/C 225/54
   Γλώσσα διαδικασίας: η ουγγρική
   
      Αιτούν δικαστήριο
   
   Kúria
   
      Διάδικοι στην υπόθεση της κύριας δίκης
   
   Alakor Gabonatermelő és Forgalmazó Kft
   
      κατά
   
   Nemzeti Adó- és Vámhivatal Észak-alföldi Regionális Adó Főigazgatósága
   
      Αντικείμενο
   
   Αίτηση εκδόσεως προδικαστικής αποφάσεως — Kúria Budapest — Ερμηνεία του δικαίου της Ένωσης σχετικά με το κοινό σύστημα του φόρου προστιθέμενης αξίας — Έκπτωση του ΦΠΑ εισροών — Επιδότηση, καταβαλλόμενη από δημόσιους πόρους, προς χρηματοδότηση αγαθών, με την οποία χρηματοδοτείται και ο ΦΠΑ επί των αγορών ως προς τον οποίο δεν υπάρχει δικαίωμα εκπτώσεως — Εθνική νομοθεσία δυνάμει της οποίας αποκλείεται η επιστροφή του φόρου λόγω μετακυλίσεώς του σε τρίτους
   
      Διατακτικό
   
   Η αρχή της επιστροφής φόρων που έχουν καταβληθεί σε κράτος μέλος κατά παράβαση των κανόνων δικαίου της Ένωσης δεν απαγορεύει στο κράτος μέλος αυτό να αρνείται την επιστροφή μέρους του φόρου προστιθέμενης αξίας του οποίου η έκπτωση δεν κατέστη δυνατή λόγω εθνικού μέτρου αντίθετου προς το δίκαιο της Ευρωπαϊκής Ένωσης με το αιτιολογικό ότι για το μέρος αυτό του φόρου ο φορολογούμενος έχει λάβει ενίσχυση χρηματοδοτηθείσα τόσο από την Ευρωπαϊκή Ένωση όσο και από το εν λόγω κράτος μέλος, υπό την προϋπόθεση ότι η οικονομική επιβάρυνση που συνεπάγεται η μη έκπτωση του φόρου προστιθέμενης αξίας εξουδετερώνεται πλήρως, πράγμα που απόκειται στο αιτούν δικαστήριο να διαπιστώσει.
   
      (1)  ΕΕ C 243 της 11.8.2012.